[{"text_idx": "#000000", "text": "Pikka aega kasutuses olnud telliskivikorsten hakkab aja mo\u0308o\u0308dudes seestpoolt lagunema. Seda po\u0303hjustab suitsugaaside jahtumisest tekkiv kondensvesi, mis sadestub korstna sisepinnale ja aegamo\u0308o\u0308da so\u0308o\u0308vitab la\u0308bi eelko\u0303ige vuugid ning muudab tellised praguliseks. Seeto\u0303ttu muutub korsten \u201eho\u0303redaks\u201d ja tuleohtlikuks. U\u0308ks vo\u0303imalus korstna taas tulekindlaks muutmiseks on see renoveerida spetsiaalse tulekindla seguga, millega kaetakse kogu suitsulo\u0303o\u0303ri sisepind. Nii suletakse telliskorstna ohtlikud praod, ta\u0308idetakse tu\u0308hjakskulunud vuugid ning muudetakse lo\u0303o\u0303ri sisepind u\u0308htlaselt siledaks. Lisaks tulekindlusele muutub telliskivikorstna to\u0303mme seela\u0308bi tunduvalt paremaks."}, {"text_idx": "#000001", "text": "Seguga renoveerimist saab kasutada puuku\u0308ttega majade puhul, mille ku\u0308ttekehadeks on pliidid, ahjud, kaminad, saunakerised jms. Renoveerimisto\u0308id saab po\u0303himo\u0303tteliselt teha aastaringselt, kuid parim aeg on siiski soojal ajal kas enne vo\u0303i pa\u0308rast ku\u0308tteperioodi. Peale renoveerimist tuleks lasta korstnal paar pa\u0308eva kuivada ning seeja\u0308rel alustada rahuliku ku\u0308tmisega."}, {"text_idx": "#000002", "text": "Renoveerimisseguga korstna taastamiseks kasutatakse kahte erinevat meetodit: kas renoveerimissvammi vo\u0303i spetsiaalselt selle jaoks mo\u0303eldud \u201co\u0303hupalli\u201d. Kummagi meetodi kasutamisele eelnevalt puhastatakse korsten spetsiaalse kettpuhastaja ning harjade abil.\nRenoveerimissvammi puhul tehakse enne to\u0308o\u0308de algust renoveeritava korstna alumisse ossa avaus, vo\u0303imalusel kasutatakse tahmaluugi ava. Porolooni vms abil suletakse korstna olemasolevad u\u0308hendusavad (slepped jms) ning vajadusel eemaldatakse vana siiber, seeja\u0308rel korsten puhastatakse. Puhastatud korstnalo\u0303o\u0303r niisutatakse seestpoolt veega ning paigaldatakse allpool olevast avast renoveerimissegu laialijaotav renoveerimissvamm lo\u0303o\u0303ri sisse, u\u0308hendades selle enne renoveerimisvintsi trossiga, mis on paigaldatud korstna tippu.\nTo\u0303stes vintsiga elementi u\u0308lespoole, lisatakse samaaegselt lo\u0303o\u0303ri u\u0308lemisest avast renoveerimissegu, mis surutakse elemendi poolt korstnalo\u0303o\u0303ri vuukidesse ja pragudesse ning vormitakse u\u0308htlase kihina lo\u0303o\u0303ri pinnale. Vajadusel korratakse lo\u0303o\u0303rist elemendi la\u0308bito\u0303mbamise protseduuri 2\u20134 korda, so\u0303ltuvalt lo\u0303o\u0303ri seisukorrast ning segukihi paksusest. Antud segu vo\u0303ib paigaldada kuni 5 cm paksuse kihina ning segu kulu lo\u0303o\u0303rile so\u0303ltub tema mo\u0303o\u0303tmetest ning seisukorrast.\nRenoveerimise jaoks mo\u0303eldud \u201co\u0303hupalli\u201d kasutades on u\u0308ldine protsess sama, selle erinevusega, et \u201co\u0303hupall\u201d lastakse korstnasse u\u0308levalt poolt ning ta\u0308nu sellele puudub vajadus korstna alumisse ossa ava tegemiseks . U\u0308ldiselt kasutatakse viimasel ajal rohkem renoveerimiseks \u201co\u0303hupalli\u201d."}, {"text_idx": "#000004", "text": "Seguga renoveerimine on Rootsis olnud kasutusel juba ca 30 aastat ning on ennast ta\u0308ielikult o\u0303igustanud. Sealse kogemuse baasil peab renoveeritud korsten vastu va\u0308hemalt 10 aastat, tegelikkuses aga kauemgi. Ko\u0303ik so\u0303ltub ku\u0308tmise intensiivsusest ja kasutatava ku\u0308ttematerjali kvaliteedist. Hinnangut renoveeritud korstna seisukorrale saab ku\u0308sida korstnapu\u0308hkijalt, kes kindlasti oskab soovitada, millal tuleks taas renoveerimisto\u0308o\u0308 ette vo\u0303tta."}, {"text_idx": "#000005", "text": "Millal segu kasutada?Kuidas seguga renoveerida?Kui palju segu kulub?Kaua renoveeritud korsten kestab?PildigaleriiKu\u0308si hinnapakkumist"}, {"text_idx": "#000006", "text": "Traditsiooniline telliskorsten on meid pikalt teeninud, kuid ku\u0308ttesu\u0308steemide arenedes on aeg mo\u0303elda ta\u0308napa\u0308evastele lahendustele. Millised eelised on kaasaegsel moodulkorstnal telliskorstna ees, loe siit la\u0308hemalt."}]